Ερώτημα 1ο 
Τι είναι η θερμογόνος δύναμη (ΘΔ) ενός οργανικού υλικού και σε τι μονάδες μετριέται;
Ως θερμογόνος δύναμη ενός οργανικού υλικού, ορίζεται το ποσό της θερμότητας που παράγεται κατά τη στοιχειομετρική καύση του οργανικού υλικού. Μετριέται σε θερμίδες ανά γραμμάριο (cal/gr).

Ερώτημα 2ο 
Α.Εξηγήστε τη λειτουργία του θερμιδόμετρου.
Β. Η μέτρηση της ΘΔ γίνεται με άμεση ή έμμεσο τρόπο;
Γ. Γιατί προτιμάμε να χρησιμοποιούμε το νερό στον κάδο μέσα στον οποίο βάζουμε την οβίδα; Θα μπορούσαμε να βάλουμε κι άλλο υγρό εκτός από νερό;

Β. Ο υπολογισμός της θερμογόνου δύναμης γίνεται με έμμεσο τρόπο μέσω του προσδιορισμού της αύξησης της θερμοκρασίας ΔΤ του νερού που περιβάλλει την οβίδα μέσα στην οποία γίνεται η καύση. Έτσι προσδιορίζεται η ενεργεία που προσέλαβε το νερό η οποία οφείλεται στην θερμότητα καύσης (και υγροποίησης των υδρατμών-προϊόντων της καύσης).

Γ. Ο λόγος για τον οποίο προτιμάται η χρήση νερού στον κάδο είναι η υψηλή θερμοχωρητικότητά του, δηλαδή η δυνατότητά του να απορροφά μεγάλα ποσά θερμότητας που συνεπάγεται αύξηση της θερμοκρασίας του την οποία διατηρεί για αρκετό χρονικό διάστημα. Εάν χρησιμοποιούσαμε κάποιο άλλο υγρό όπως π.χ. λάδι, γάλα, κλπ τα οποία έχουν μικρότερη θερμοχωρητικότητα από το νερό τα αποτελέσματα μας δεν θα ήταν τόσο αντιπροσωπευτικά διότι αυτά τα υγρά ζεσταίνονται περισσότερο αλλά δεν διατηρούν την θερμότητα τους για αρκετό χρονικό διάστημα και άρα τα αποτελέσματα μας θα είχαν μικρότερη αξιοπιστία καθώς γίνονται μετρήσεις θερμοκρασίας για 5 λεπτά μετά την καύση. Η χρήση άλλων υγρών αντί του νερού στον κάδο δεν είναι επίσης πρακτική λόγω του σχεδιασμού της διαδικασίας.

Ερώτημα 3ο 
Το θερμιδόμετρο υπολογίζει την ΑΘΔ.Εάν σας δίνονται οι τιμές ΑΘΔ των ξηρών υλικών για τις 4 κατηγορίες ΑΣΑ που εξετάστηκαν στο πρώτο εργαστήριο υπολογίστε:
· Την κατώτερη θερμογόνο δύναμη επί του φυσικού δείγματος για τις 4 κατηγορίες ΑΣΑ.
Χρησιμοποιείστε τις τιμές υγρασίας(1ο εργαστήριο-θεωρητικές τιμές),την περιεκτικότητα σε υδρογόνο Η% (2ο εργαστήριο).Συγκρίνετε και σχολιάστε τα αποτελέσματα σας.Παρουσιάστε αναλυτικά τους υπολογισμούς για μια κατηγορία ΑΣΑ.

Έστω οι τιμές παρακατω:
	Κατηγορία ΑΣΑ
	Χαρτί 
	Πλαστικό 
	Ζυμώσιμα
	ΔΞΥΛ

	Θερμογόνος Δύναμη (cal/g)
	3910
	8520
	4570
	5390

	Υγρασία %
	19.96%
	1.99%
	67.03%
	11.04%

	Περιεχόμενο σε Η
	5.52%
	7.84%
	5.91%
	5.93%




(Κ.Θ.∆.)ξ = (Α.Θ.∆.)ξ-Α΄
 (Κ.Θ.∆.)Φ = (Κ.Θ.∆.)ξ*(1- %ΜΦ) 

Όπου:
· Ά = (9Υ) x 2509  σε μονάδες kJ/kg 
· Y: %  κ.β περιεκτικότητα του δείγματος σε υδρογόνο (στοιχειακή ανάλυση)
· 2509: θερμότητα ατμοποίησης του νερού σε ατμοσφαιρική πίεση σε μονάδες  kJ/kg . Δίνεται  ότι 1 kJ =0.239 kcal .

· Α1΄= 9 * 0.0552 * 2509 =>Α1΄= 1.246,47 kJ/kg  ή   297.90cal/gr
(1.246,47 * 0.239 kcal * 1000cal/kcal *1kg/1000gr )/kg 

(Κ.Θ.∆.)ξ,χ = (Α.Θ.∆.)ξ-Α΄=>(Κ.Θ.∆.)ξ =3910-297.9=> (Κ.Θ.∆.)ξ =3612.1cal/gr

Ομοίως για όλα τα δείγματα

Σχόλια :
Βάσει των υπολογισμών παρατηρείται ότι η κατώτερη  θερμογόνος δύναμη φυσικού δείγματος  επηρεάζεται  από την υγρασία του δείγματος . όσο αυξάνεται η υγρασία η θερμογόνος δύναμη μειώνεται . Χαρακτηριστικό παράδειγμα αποτελούν τα ζυμώσιμα υλικά , καθώς με υγρασία 67.03% έχουν την μικρότερη κατώτερη θερμογόνο δύναμη επί φυσικού, σε αντίθεση με τα πλαστικά που έχουν την μεγαλύτερη κατώτερη θερμογόνο δύναμη και επί ξηρού και επί φυσικού, καθώς είναι παράγωγα του πετρελαίου και έχουν πολύ καλή χρήση για καύση με παραγωγή μεγάλης ποσότητας θερμότητας. Τα ΔΞΥΛ έχουν επίσης μεγάλη κατώτερη θερμογόνο δύναμη επί ξηρού και επί φυσικού, λόγω του μικρού ποσοστού υγρασίας που περιέχουν, ενώ το χαρτί έχει τη μικρότερη κατώτερη θερμογόνο δύναμη επί ξηρού και επί φυσικού την δεύτερη μικρότερη μετά τα ζυμώσιμα.

Ερώτημα 4ο 
Με το θερμιδόμετρο μετράμε την ΑΘΔ ενώ στην πράξη μας ενδιαφέρει η ΚΘΔ.Εξηγήστε ποια είναι η διαφορά κατώτερης και ανώτερης θερμογόνου δύναμης.Σε τι μορφή είναι το νερό σε κάθε περίπτωση;

Η Ανώτερη Θερμογόνος δύναμη περιλαμβάνει τη θερμότητα υγροποίησης των υδρατμών που προέκυψαν από την καύση του δείγματος,ενώ η κατώτερη θερμογόνος δύναμη εκτός από τη θερμότητα υγροποίησης των υδρατμών, περιλαμβάνει και την θερμότητα που προέρχεται από την καύση του δείγματος.Στην ανώτερη θερμογόνο δύναμη το νερό,στα προϊόντα της καύσης, βρίσκεται σε υγρή κατάσταση,ενώ στην κατώτερη θερμογόνο δύναμη το νερό βρίσκεται σε αέρια κατάσταση υπό μορφή υδρατμών.

Ερώτημα 5ο 
Επιλέξτε την σωστή απάντηση στα παρακάτω ερωτήματα:
· Η αρχή λειτουργίας ενός θερμιδομέτρου είναι:

Α.Καίγεται ένα οργανικό υλικό με περίσσεια και γίνεται μέτρηση της θερμότητας που εκλύεται με έμμεσο τρόπο μέσω της αύξησης της θερμοκρασίας του δείγματος που εξετάζουμε.
Β. Καίγεται ένα οργανικό υλικό με περίσσεια και γίνεται μέτρηση της θερμότητας που εκλύεται με έμμεσο τρόπο μέσω της αύξησης της θερμοκρασίας του νερού που περιβάλλει την οβίδα μέσα στην οποία καίγεται το δείγμα.
Γ. Καίγεται ένα οργανικό υλικό με περίσσεια και γίνεται μέτρηση της θερμότητας που εκλύεται με άμεσο τρόπο μέσω της αύξησης της θερμοκρασίας του χώρου(οβίδα) μέσα στην οποία καίγεται το δείγμα που εξετάζουμε.

Σωστή απάντηση: B
Καίγεται ένα οργανικό υλικό με περίσσεια και γίνεται μέτρηση της θερμότητας που εκλύεται με έμμεσο τρόπο μέσω της αύξησης της θερμοκρασίας του νερού που περιβάλλει την οβίδα μέσα στην οποία καίγεται το δείγμα

· Δείγμα τροφικών υπολλειμμάτων (ζυμώσιμα) έχουν ΚΘΔ (επί ξηρού) 4000 cal/gr.Όμως θερμογόνος δύναμη του φυσικού υλικού (πριν την ξήρανση), εάν το ποσοστό υγρασίας είναι 80% , είναι:
Α. <4000 cal/gr
Β. =4000 cal/gr
Γ. >4000 cal/gr

Σωστή απάντηση: Α
<4000 cal/gr

· Στο θερμιδόμετρο το δείγμα μπαίνει σε μια οβίδα από χάλυβα με θερμική αγωγιμότητα:
Α. Υψηλή για να μην επιτρέπεται η ανταλλαγή θερμότητας.
Β. Χαμηλή για να μην επιτρέπεται η ανταλλαγή θερμότητας και το σύστημα να είναι μονωμένο.
Γ. Υψηλή για να επιτρέπεται η ανταλλαγή θερμότητας.

Σωστή απάντηση: Γ. Υψηλή για να επιτρέπεται η ανταλλαγή θερμότητας.

